
REFERAT DE APROBARE A  PROIECTULUI DE HOTĂRÂRE
privind aprobarea proiectului “Finalizarea Spitalului Clinic de Urgență pentru Copii prin dotarea cu aparatura medicală”, a  cheltuielilor legate de proiect precum și a Acordului de Parteneriat între Spitalul Clinic de Urgență pentru copii “Louis Țurcanu” Timișoara, în calitate de  lider al parteneriatului – Solicitant și U.A.T Municipiul Timișoara, în calitate de ordonator principal de credite – Partener de Proiect, spre finanțare PNRR, C12, I2 Infrastructură spitalicească publică nouă



1. Descrierea situației actuale

Prin adresa nr. CDD2022-557/14.12.2022 (anexată prezentei), Spitalul Clinic de Urgență pentru Copii Louis Țurcanu Timișoara, solicită aprobarea Acordului de Parteneriat și sprijin în vederea depunerii și implementării “Finalizarea Spitalului Clinic de Urgență pentru Copii prin dotarea cu aparatura medicala”, în cadrul apelului de proiecte COD APEL: MS-0212 Pilonul V: Sănătate și reziliență instituțională COMPONENTA: 12 - Sănătate INVESTIȚIA: I2. Dezvoltarea infrastructurii spitalicești publice Investiția specifică: I2.2. Echipamente și aparatură medicală, Planul Național de Redresare și Reziliență.

Obiectivul Investiției I2.2. Echipamente și aparatură medicală: dotarea spitalelor sau unităților sanitare nou construite cu echipamente medicale (cum ar fi echipamenete pentru departamente specifice și generale pentru salonul de chirurgie, cameră de tratament, camere de izolare, inclusiv pentru boli infecțioase și unități de arși, camere pentru pacienți, centre de îngrijire, unități pentru personalul medical, camere de medicație, camere de pregătire curate, camere de terapie intensivă, camere de izolare pentru terapie intensivă, spații de reabilitare, spații de gestionare a deșeurilor și de depozitare, echipamente de urgență și de resuscitare) și aparatură medicală (cum ar fi: paturi, unități de decontaminare, echipamente IT, cărucioare de urgență, defibrilatoare, pompe de perfuzie, sisteme de monitorizare fiziologică, inclusiv consolă centrală, sisteme de monitorizare fiziologică pentru îngrijiri acute, ventilatoare pentru unități de terapie intensivă, sisteme de scanare de uz general).

Investiția I2.2. Echipamente și aparatură medicală are un buget total de 3.089.719.500 lei fără TVA echivalent 635.000.000 Euro fără TVA și se va realiza prin derularea unui apel deschis competitiv prin care se vor finanța minim 25 de spitale publice care vor derula investiții.

În urma analizei situației existente în cadrul Spitalului Clinic de Urgență pentru copii Louis Țurcanu Timișoara, s-a identificat posibilitatea finanțării unor echipamente necesare, prin PNRR, în cadrul Apelului de Proiecte – COD APEL: MS-0212 Pilonul V: Sănătate și reziliență instituțională COMPONENTA: 12 - Sănătate INVESTIȚIA: I2. Dezvoltarea infrastructurii spitalicești publice Investiția specifică: I2.2. Echipamente și aparatură medicală.

Prin proiect se dorește achiziția de mobilier, echipamente și materiale medicale necesare pentru dotarea clădirii Corp B din cadrul Spitalului Clinic de Urgenta pentru Copii Louis Turcanu Timisoara, clădire nou construită în perioada 2013-2022 prin fonduri de la bugetul de stat și bugetul local. 

În cadrul clădirii vor funcționa următoarele secții și laboratoare: Secția Clinica de Chirurgie Pediatrica, Sectia Clinica de Ortopedie Pediatrica, Sectia Clinica Neonatologie-Prematuri, Sectia Clinica ATI, Unitate de Primiri Urgențe, Ambulatoriu integrat cu cabinetele de specialitate, Laborator de Analize Medicale, Laborator de Anatomie Patologică și Prosectura, Farmacie. 

În acest sens a fost întocmită o notă de fundamentare privind necesitatea implementării proiectului iar achiziția ce urmează a fi realizată a fost împărțită  pe 9 loturi, după cum urmează: Lot 1 Mobilier divers, Lot 2 Mobilier medical, Lot 3 Laborator, Lot 4 Terapie intensiva, Lot 5 Bloc Operator, Lot 6 Imagistica, Lot 7 Neonatologie, Lot 8 Prosectura si Lot 9 Sterilizare.

Pentru depunerea proiectelor pe platforma www.proiecte.pnrr.gov.ro va fi necesar să fie realizat un parteneriat între unitatea sanitară, ordonatorul principal de credite și/sau UAT în care să fie menționat liderul de parteneriat și dreptul de a încărca proiectul pe platforma dedicată.

În acest sens a fost întocmit un Acord de parteneriat între  Spitalul Clinic de Urgență pentru Copii „Louis Țurcanu” Timisoara și U.A.T  Timișoara în vederea depunerii, respectiv implementării Proiectului “Finalizarea Spitalului Clinic de Urgență pentru Copii prin dotarea cu aparatura medicală”.

2. Schimbări preconizate și rezultate așteptate

Municipiul Timișoara are în vedere depunerea  în parteneriat cu Spitalul  Clinic de Urgență pentru Copii, în calitatate de Solicitant - Lider de parteneriat a proiectului “Finalizarea Spitalului Clinic de Urgență pentru Copii prin dotarea cu aparatura medicală”, în cadrul  Apelului de Proiecte– COD APEL: MS-0212 Pilonul V: Sănătate și reziliență instituțională COMPONENTA: I2 - Sănătate INVESTIȚIA: I2. Dezvoltarea infrastructurii spitalicești publice Investiția specifică: I2.2. Echipamente și aparatură medicală.

Ca urmare a implementării proiectului “Finalizarea Spitalului Clinic de Urgență pentru Copii prin dotarea cu aparatura medicală”, clădirea Corp B din cadrul Spitalului Clinic de Urgenta pentru Copii Louis Turcanu Timisoara va deveni funcțională prin achiziția aparaturii medicale și a mobilierului medical necesar.

Toate cheltuielile atât eligibile , neeligibile cât și cele conexe care pot apărea pe durata implementării proiectului “Finalizarea Spitalului Clinic de Urgență pentru Copii prin dotarea cu aparatura medicală”,  pentru implementarea proiectului în condiții optime, vor fi asigurate de către Spitalul Clinic Municipal de Urgență Timișoara în calitate de Lider de parteneriat.

Spitalul Clinic Municipal de Urgență Timișoara în calitate de Solicitant - Lider de parteneriat va asigura toate resursele financiare necesare implementării.

3. Alte informatii 
Valoarea maximă eligibilă a proiectului “Finalizarea Spitalului Clinic de Urgență pentru Copii “Louis Țurcanu” Timișoara prin dotarea cu aparatura medicală”, este de 82.881.378,00 lei fără TVA,  data limită de implementare a proiectului, conform ghidului solicitantului este 30 iunie 2026.

Toate cheltuielile neeligibile cât și cele conexe care pot apărea pe durata implementării proiectului proiectului “Finalizarea Spitalului Clinic de Urgență pentru Copii “Louis Țurcanu” Timișoara prin dotarea cu aparatura medicală”, vor fi asigurate de către Spitalul Clinic de Urgență pentru Copii “Louis Turcanu” Timișoara în calitate de Solicitant - Lider de parteneriat, prin transferul acestor sume de la bugetul local, în condițiile decontării/recuperării ulterioare conform acordului de parteneriat și prevederilor OUG nr.124/2021.


4. Concluzii
Având în vedere cele menționate mai sus, considerăm necesară și oportună promovarea proiectului de hotărâre privind aprobarea depunerii și implementării proiectului “Finalizarea Spitalului Clinic de Urgență pentru Copii prin dotarea cu aparatura medicală”, a  cheltuielilor legate de proiect, precum și a Acordului de Parteneriat între Spitalul Clinic de Urgență pentru copii “Louis Țurcanu” Timișoara, în calitate de lider al parteneriatului - Solicitant și U.A.T. Municipiul Timișoara, în calitate de ordonator principal de credite- Partener de Proiect, spre finanțare prin PNRR. 


Primar, 								Viceprimar,							
Dominic Fritz								Ruben Lațcău							
	
				



































NOTĂ: Elementele de natură tehnică, de detaliu, se vor regăsi în raportul de specialitate si, dacă se impune,  în nota de fundamentare.				

